Държавен вестник, бр. 63, 2003 г., стр. 23

Б Р О Й  63
Д Ъ Р Ж А В Е Н   В Е С Т Н И К
С Т Р .  23
(2) Плащанията в другата договаряща се
страна, произтичащи от изпълнението на този
договор, се извършват в конвертируема валута.
Член 35
Признаване на изпълними решения
(1) Влезлите в сила решения на съдилища-
та, както и изпълнимите решения на компетент-
ните носители на една от договарящите се стра-
ни относно вноски и други вземания от социал-
ното осигуряване се признават и изпълняват и
в другата договаряща се страна.
(2) Признаването може да бъде отказано
само в случай, че то противоречи на обществе-
ния ред на договарящата се страна, в която
трябва да се изпълни решението.
(3) Признатите изпълними решения съгласно
ал. 1 на този член се изпълняват в другата дого-
варяща се страна. Процедурата по изпълнението
се съобразява с правните разпоредби, които се
прилагат в договарящата се страна, на чиято те-
ритория трябва да се приложи изпълнението.
Решенията трябва да съдържат потвърждение за
тяхната изпълнимост (клауза за изпълнимост).
Член 36
Уреждане на пенсии, изплатени в по-голям
размер
Ако компетентният носител на едната дого-
варяща се страна е изплащал пенсия в по-голям
размер от полагащия се в периода, за който ком-
петентният носител на другата договаряща се
страна допълнително е одобрил съответното
плащане, сумата, която надвишава това плаща-
не до размера на полагащия се остатък, се смя-
та за изплатена в повече, доколкото носителят
на другата договаряща се страна не е започнал
да изплаща пенсията съгласно своите правни
разпоредби.
Член 37
Решаване на спорове
(1) Всички спорове във връзка с тълкуване-
то или прилагането на този договор се решават
чрез преговори между компетентните органи
на договарящите се страни.
(2) Ако спорът не може да бъде решен по този
начин, по искане на едната или на двете догова-
рящи се страни случаят се отнася до арбитражен
съд, чийто състав и процедурни правила се опре-
делят по споразумение между двете страни.
Д Я Л  V
ПРЕХОДНИ И ЗАКЛЮЧИТЕЛНИ
РАЗПОРЕДБИ
Член 38
Преходна разпоредба
(1) Този договор не поражда претенции за
плащания за периоди преди неговото влизане
в сила.
(2) За определяне на право на плащания съг-
ласно този договор се вземат предвид и перио-
дите на осигуряване, придобити преди влизане-
то в сила на този договор.
(3) Пенсиите, определени преди влизане-
то в сила на този договор, се преизчисляват
служебно, ако това е по-благоприятно за лице-
то. Ако така определеният размер на пенсия-
та е по-неблагоприятен за лицето, се запазва
размерът, определен преди влизане в сила на
този договор.
(4) Ако преди влизане в сила на този дого-
вор не е била удовлетворена молба за отпус-
кане на пенсия или пенсията е била определе-
на при условията на чл. 32 от Конвенцията по
социалното осигуряване между Народна ре-
публика България и Федеративна народна ре-
публика Югославия, правото на пенсия се пре-
разглежда при подаване на нова молба от
лицето. В случай че молбата е подадена в срок
от две години от влизането в сила на този
договор, пенсията се отпуска от датата на него-
вото влизане в сила. В противен случай тя се
отпуска съгласно правните разпоредби на вся-
ка договаряща се страна.
(5) Разпоредбите на този договор, отнасящи
се до здравната защита, ще се прилагат от дого-
варящите се страни след изтичане на срок от
четири години считано от датата на влизане в
сила на договора.
(6) Всяка една от договарящите се страни
може да продължи срока на отлагане на при-
лагането на разпоредбите, отнасящи се до
здравната защита, като информира писмено
другата договаряща се страна в тримесечен срок
преди изтичането на срока, посочен в ал. 5 на
този член.
Член 39
Влизане в сила
(1) Този договор подлежи на ратификация.
(2) Този договор влиза в сила от първия
ден на третия месец, следващ месеца на полу-
чаване по дипломатически път на второто уве-
домление, че е завършена процедурата по ра-
тификация.
(3) Разпоредбите на този договор, отнасящи
се до здравната защита, влизат в сила по смисъ-
ла на чл. 38, ал. 5 и 6 от договора.
(4) От деня на влизане в сила на този дого-
вор в отношенията между Република България
и Република Македония престава да е валидна
Конвенцията по социалното осигуряване меж-
ду Народна република България и Федератив-
на народна република Югославия, подписана в
Белград на 18 декември 1957 г.
Член 40
Прекратяване на договора
(1) Този договор се сключва за неопределе-
но време. Всяка от договарящите се страни може
през текущата календарна година, в писмена
форма по дипломатически път, да го денонсира
от 1 януари следващата година, при което сро-
кът за денонсиране не може да бъде по-кратък
от шест месеца.